BE8 วิ่ง 4% เก็งกำไร Q3 นิวไฮ โต 67% โบรกชูท็อปพิก เคาะเป้า 100 บ.
BE8 บวก 4% ลุ้นกำไรไตรมาส 3/65 นิวไฮ โต 67% แตะ 35 ลบ. รับผลดีควบรวมธุรกิจ โบรกชูท็อปพิก แนะนำราคาเป้าหมาย 100 บ.
BE8 บวก 4% ลุ้นกำไรไตรมาส 3/65 นิวไฮ โต 67% แตะ 35 ลบ. รับผลดีควบรวมธุรกิจ โบรกชูท็อปพิก แนะนำราคาเป้าหมาย 100 บ.
6 ต.ค. 2565

ผู้สื่อข่าวรายงานว่า วันนี้ (6 ต.ค.65) ราคาหุ้น บริษัท เบริล 8 พลัส จำกัด (มหาชน) หรือ BE8 ณ เวลา 15:25 น. อยู่ที่ระดับ 58.25 บาท บวก 2.25 บาท หรือ 4.02% สูงสุดที่ระดับ 58.25 บาท ต่ำสุดที่ระดับ 56.50 บาท ด้วยมูลค่าการซื้อขาย 76.77 ล้านบาท

บล.โนมูระ พัฒนสิน ประเมินราคาเป้าหมาย BE8 ปี 66 ไว้ที่ 100 บาท โดยช่วงไตรมาส 3/65 บริษัทฯ จะมีกำไรนิวไฮที่ระดับ 35 ล้านบาท เพิ่มขึ้น 67% เทียบช่วงเดียวกันปีก่อน และเพิ่มขึ้น 17% เทียบไตรมาสก่อนหน้า โดยประมาณการกำไรปี 65 อยู่ที่ 135 ล้านบาท และปี 2566 อยู่ที่ 338 ล้านบาท เป็นผลมาจากการควบรวม  X10, เบย์คอมฯ ที่เพิ่มรายได้เป็นเท่าตัว
ขณะที่ธุรกิจหลักเติบโตอย่างต่อเนื่องตามความต้องการด้าน Digital transformation และการรุกตลาดภาครัฐ ที่มีโอกาสมหาศาล หลังมีการออกกฎหมายสนับสนุนมากขึ้น
ส่วน bond yield เริ่มผ่อนคลาย เป็นจุดทยอยสะสมหุ้น กลุ่ม growth อีกรอบ ประกอบกับอัพเกรดตัวเองเป็น Digital transformation ecosystem ที่มีบริการครอบคลุมและครบวงจรขึ้น และมีบุคลากรเพิ่มขึ้นหลายเท่าตัว พร้อมรับงานสเกลใหญ่ระดับหลายร้อยล้านบาทมากขึ้น อีกทั้งเป็น Top pick กลุ่ม จากกำไรปี 66 ที่คาดติบโตเด่นสุดในกลุ่มฯ และทุกบริษัทในเครือเติบโตสูง